„Kis lépés egy embernek, de hatalmas ugrás az emberiségnek.”

Neil Armstrong 1969

Holdraszállás

Neil Armstrong

Született: 1930. augusztus 5. Egyesült Államok

Felesége: Carol Held Knight

Gyermekei: Mark, Karen, Eric

Űrmissziók: Apollo-11, Gemini-8

Edwin Aldrin

Született: 1930. január 20. Egyesült Államok

Felesége: Lois Driggs Cannon

Gyermekei: Janice, Andrew, James

Űrmissziók: Apollo-11, Gemini-12

Michael Collins

Született: 1930. október 31. Olaszország

Felesége: Patricia M. Finnegan

Gyermekei: Kate, Michael, Ann

Űrmissziók: Apollo-11, Gemini-10

Az Apollo-program ötödik űrutazókkal végrehajtott repülése az Apollo–11 volt. Az első kísérlet a holdra szállásra, amely egyben az első sikeres holdra szállás is lett. A holdprogram fő célkitűzése 1969. július 20-án teljesült, amikor Neil Armstrong és Edwin Aldrin sima leszállást teljesítettek a Mare Tranquillitatison (Nyugalom Tengerén), a Hold innenső oldalának egyik lávasíkságán. Később 2 óra 31 perc 40 másodperces időtartamú holdsétát tett a két űrhajós, amelyen 21,55 kg holdkőzet- és holdpormintát gyűjtöttek. Az expedíció harmadik tagja Michael Collins volt, aki Hold körüli pályán keringett a parancsnoki űrhajóval, míg két társa a holdkomppal (LM) leszállt a felszínre.

A leszállóhely kiválasztása

Az ötödik Apollo expedíció volt az első olyan űrutazás, amelyhez leszállóhelyet kellett választani. A landolási pont keresése az ember leszállásának előkészítésére korábban felbocsátott Lunar Orbiter szondák fotói alapján történt. A leszállóhelyet kijelölő bizottság választási kritériumai a következők voltak:

Síkság: a leszállóhely a lehető legsimább síkságon terüljön el.

Ne legyenek kráterek és nagyobb kövek rajta.

A síkság ne lejtsen 2°-nál jobban.

Megközelíthetőség: a leszállás útvonalába ne essen nagyobb domb, hegy, szakadék, vagy mélyebb kráter, amely a leszállóradar számára hamis magassági adatokat jelezne.

Üzemanyag: a lehető legkevesebb üzemanyag felhasználásával elérhető legyen.

Starthalasztás: a földi start késése esetén is elérhető legyen.

Szabad visszatérés: a szabad visszatérés pályáján közlekedő űrhajó hatósugarába essen.

Repülési adatok

Parancsnoki egység és a holdkomp dokkolása

Szétválás:1969. július 20. – 17:44:00 UTC

Összekapcsolódás:1969. július 21. – 21:35:00 UTC

Holdséta

Holdkompból való kiszállás:1969. július 21., 02:39:33 UTC

Beszállás:05:11:13 UTC

Holdséta időtartama:2 óra 31 perc 40 másodperc

Armstrong – EVA

Kiszállás:02:51:16 UTC

Lelépés a Holdra:02:56:15 UTC

Beszállás a holdkompba:05:09:00 UTC

Aldrin – EVA

Kiszállás:03:11:57 UTC

Lelépés a Holdra:03:15:16 UTC

Beszállás a holdkompba:05:01:39 UTC